CELEX: 31982R0977
Language: el
Date: 1982-04-26 00:00:00
Title: Κανονισμός (EOK) αριθ. 977/82 τού Συμβουλίου τής 26ης Απριλίου 1982 περί τροποποιήσεως τού κανονισμού (EOK) αριθ. 562/81 περί μειώσεως τών εισαγωγικών δασμών κατά τήν εισαγωγή στήν Κοινότητα ορισμένων γεωργικών προϊόντων καταγωγής Τουρκίας

Avis juridique important

|

31982R0977

Κανονισμός (EOK) αριθ. 977/82 τού Συμβουλίου τής 26ης Απριλίου 1982 περί τροποποιήσεως τού κανονισμού (EOK) αριθ. 562/81 περί μειώσεως τών εισαγωγικών δασμών κατά τήν εισαγωγή στήν Κοινότητα ορισμένων γεωργικών προϊόντων καταγωγής Τουρκίας  

Επίσημη Εφημερίδα αριθ. L 115 της 29/04/1982 σ. 0002 - 0003

***** ΚΑΝΟΝΙΣΜΟΣ (ΕΟΚ) αριθ. 977/82 ΤΟΥ ΣΥΜΒΟΥΛΙΟΥ  της 26ης Απριλίου 1982  περί τροποποιήσεως του κανονισμού (ΕΟΚ) αριθ. 562/81 περί μειώσεως των εισαγωγικών δασμών κατά την εισαγωγή στην Κοινότητα ορισμένων γεωργικών προϊόντων καταγωγής Τουρκίας  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 113,  την πρόταση της Επιτροπής,  Εκτιμώντας:  ότι, με την απόφαση αριθ. 1/80, το Συμβούλιο Συνδέσεως ΕΟΚ-Τουρκίας αποφάσισε να καταργήσει βαθμιαία τους δασμούς που εξακολουθούν να εφαρμόζονται κατά την εισαγωγή στην Κοινότητα των γεωργικών προϊόντων καταγωγής Τουρκίας τα οποία δεν εισάγονται ατελώς μέχρι τώρα στην Κοινότητα·  ότι ο κανονισμός (ΕΟΚ) αριθ. 562/81 (1), όπως τροποποιήθηκε τελευταία με τους κανονισμούς (ΕΟΚ) αριθ. 3824/81 και (ΕΟΚ) αριθ. 3825/81 (2), καθόρισε τους δασμούς που εφαρμόζονται για τη χρονική περίοδο από την 1η Ιανουαρίου 1981 μέχρι τις 31 Δεκεμβρίου 1982, και ότι οι δασμοί αυτοί υπολογίσθηκαν, σύμφωνα με την απόφαση αριθ. 1/80, με βάση τους δασμούς που αναφέρονται στην Κοινότητα·  ότι, με τον κανονισμό (ΕΟΚ) αριθ. 3797/81 (3), ανοίχθηκε κοινοτική δασμολογική ποσόστωση erga omnes για την περίοδο από την 1η Ιανουαρίου μέχρι τις 31 Δεκεμβρίου 1982, με δασμό 10 % για τα παρασκευασμένα ή διατηρημένα εις όξος πλευρά ρεγγών εις αμέσους συσκευασίας 10 χγρ ή πλέον· ότι, με τον κανονισμό (ΕΟΚ) αριθ. 3808/81 της 21ης Δεκεμβρίου 1981 (4), η εισφορά κατά την εισαγωγή όλυρας, η οποία προορίζεται για σπορά, αντικαταστάθηκε από την εφαρμογή ενός δασμού ύψους 20 %· ότι, με τον κανονισμό (ΕΟΚ) αριθ. 357/82 (5), οι αυτόνομοι δασμοί του Κοινού Δασμολογίου που ισχύουν για ορισμένους μέλανες γάδους και για ορισμένα φιλέτα μελάνων γάδων αναστέλλονται erga omnes και εφαρμόζεται δασμός ύψους 9 %, κατά τη διάρκεια της περιόδου από την 1η Μαρτίου μέχρι τις 30 Ιουνίου 1982·  ότι, ως εκ τούτου, οι δασμοί για τα προϊόντα αυτά που εφαρμόζονται στην Κοινότητα έχουν τροποποιηθεί και πρέπει να ληφθούν υπόψη για τον καθορισμό των δασμών που πρέπει να εφαρμόζονται κατά την εισαγωγή των εν λόγω προϊόντων καταγωγής Τουρκίας κατά τη διάρκεια της ίδιας χρονικής περιόδου·  ότι πρέπει, συνεπώς, να τροποποιηθεί το παράρτημα του κανονισμού (ΕΟΚ) αριθ. 562/81·  ότι, σύμφωνα με τον κανονισμό (ΕΟΚ) αριθ. 3555/80 (6), οι εισαγωγές στην Ελλάδα καταγωγής Τουρκίας υπόκεινται στο δασμολογικό καθεστώς που εφαρμόζεται έναντι των τρίτων χωρών που τυγχάνουν της μεταχειρίσεως του μάλλον ευνοουμένου κράτους· ότι, συνεπώς, η Ελληνική Δημοκρατία εξακολουθεί να εφαρμόζει το αναφερθέν καθεστώς,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το παράρτημα του κανονισμού (ΕΟΚ) αριθ. 562/81 τροποποιείται ως εξής:  1. διάκριση 03.02 Α Ι ζ): στην υποσημείωση (γ) η φράση « μειώνεται σε 2,2 % (αναστολή) μέχρι τις 28 Φεβρουαρίου 1982» αντικαθίσταται από τη φράση «μειώνεται σε 2,5 % (αναστολή μέχρι τις 30 Ιουνίου 1982»·  2. διάκριση 03.02 Α ΙΙ δ): στην υποσημείωση (δ) η φράση « μέχρι τις 28 Φεβρουαρίου 1982» αντικαθίσταται από τη φράση « μέχρι τις 30 Ιουνίου 1982»·  3. μετά την διάκριση 09.01 Γ προστίθεται η εξής διάκριση:  1.2.3 //   //   //   // «10.01  // Σίτος και σμιγός:  //  //   // Α. Όλυρα προοριζόμενη για σπορά (α)  // 14»·  στο τέλος της σελίδας προστίθεται η εξής υποσημείωση:  «(α) Η υπαγωγή στη διάκριση αυτή εξαρτάται από τους όρους που καθορίζονται από τις αρμόδιες αρχές.»·  4. στην διάκριση 16.04 Γ ΙΙ: προστίθεται παραπομπή (α) μετά το δασμό 14 %.  προστίθεται η εξής υποσημείωση:  «(α) Δασμός 7 % ως τις 31 Δεκεμβρίου 1982 στα όρια κοινοτικής δασμολογικής ποσοστώσεως erga omnes 3 000 τόνων, που παρέχεται από τις αρμόδιες αρχές, για τα παρασκευασμένα ή διατηρημένα εις όξος πλευρά ρεγγών, εις αμέσους συσκευασίας 10 χγρ ή πλέον.»·  5. στην διάκριση 16.04 Ζ Ι: η παλαιά παραπομπή (α) λαμβάνει τον αριθμό (β) και η αντίστοιχη υποσημείωση μετατρέπεται σε υποσημείωση (β).  Άρθρο 2  Ο παρών κανονισμός αρχίζει να ισχύει από την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από:  - την 1η Ιανουαρίου 1982, όσον αφορά τα σημεία 4 και 5 του άρθρου 1,  - την 1η Φεβρουαρίου 1982, όσον αφορά το σημείο 3 του άρθρου 1,  - την 1η Μαρτίου 1982, όσον αφορά τα σημεία 1 και 2 του άρθρου 1.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στο Λουξεμβούργο, στις 26 Απριλίου 1982.  Για το Συμβούλιο  Ο Πρόεδρος  L. TINDEMANS  (1) ΕΕ αριθ. L 65 της 11. 3. 1981, σ. 1.  (2) ΕΕ αριθ. L 388 της 31. 12. 1981, σ. 1 και 3.  (3) ΕΕ αριθ. L 379 της 31. 12. 1981, σ. 27.  (4) ΕΕ αριθ. L 382 της 31. 12. 1981, σ. 37.  (5) ΕΕ αριθ. L 46 της 18. 2. 1982, σ. 1.  (6) ΕΕ αριθ. L 382 της 31. 12. 1980, σ. 1.